Βουργούνδιος της Πίζας

Ο Βουργούνδιος της Πίζας ή Μπουργκούντιο Πιζάνο ή και Μπουργκουντιόνε (Burgundio Pisano / Burgundione da Pisa, 1110-1193) ήταν Ιταλός λόγιος φιλόσοφος, νομικός και μεταφραστής του Μεσαίωνα, που γεννήθηκε και πέθανε στην Πίζα. Σε νεαρή ηλικία, το 1136, διετέλεσε πρεσβευτής της Πίζας στην Κωνσταντινούπολη. Αργότερα έγινε καθηγητής στο Παρίσι και βοήθησε στην Τρίτη Σύνοδο του Λατερανού in 1179.

Ο Βουργούνδιος ήταν διακεκριμένος λόγιος και άριστος γνώστης της ελληνικής γλώσσας. Πιστεύεται ότι μετέφρασε στη λατινική τα ελληνικά αποσπάσματα των Πανδεκτών λίγο μετά τη μεταφορά τους στην Μπολόνια, με την εξαίρεση των αποσπασμάτων στο 27ο βιβλίο, η μετάφραση των οποίων έχει αποδοθεί στον Μοδεστίνο. Οι λατινικές μεταφράσεις του Βουργούνδιο έγιναν δεκτές στην Μπολόνια ως ενσωματωμένο μέρος του κειμένου των Πανδεκτών.H. Fitting: "Bernardus Cremonensis und die lateinische Übersetzung des Griechischen in den Digesten" in Sitzungsberichte ... Βερολίνο 1894, σσ. 813-820.

Επιπροσθέτως, ο Βουργούνδιος της Πίζας μετέφρασε από την ελληνική στη λατινική την `Εκδοσιν ακριβή της Ορθοδόξου πίστεως του Ιωάννου του Δαμασκηνού, το Περί της ανθρωπίνης φύσεως του ΝεμεσίουΜ. Morani: «ΙΙ manoscritto Chigiano di Nemesio» στο Rendiconti dell'Istituto Lombardo, τόμ. 105 (1871), σσ. 621-635, το Περί κράσεων του ΓαληνούR.J. Durling: Galenus latinus, τόμ. I: «Burgundio of Pisa's Translation of Galen's ΠΕΡΙ ΚPACΕΩΝ "De complexionibus"», Βερολίνο και Νέα Υόρκη 1976, τα Βιβλία 6 έως 8 (περί οινοποιίας) των ΓεωπονικώνFrancesco Buonamici: «Liber de vindemiis a Domino Burgundione Pisano de Graeco in Latinum fideliter translatus», Annali delle Università Toscane, τόμ. 28 (1908), memoria 3, σσ. 1-29 και λόγους του Αγίου Ιωάννου του Χρυσοστόμου στα Κατά Ματθαίον και Κατά Ιωάννην Ευαγγέλια.

Παραπομπές

Εξωτερικοί σύνδεσμοι
 Chrysostomus Latinus in Iohannem Online (CLIO) Project, ιστότοπος που παρέχει τη μετάφραση από τον Βουργούνδιο των 88 λόγων του Ιωάννου του Χρυσοστόμου επί του Κατά Ιωάννην Ευαγγελίου, η οποία δεν έχει ποτέ τυπωθεί, καθώς και τις μεταγενέστερες λατινικές μεταφράσεις του Francesco Griffolini (1462) και του Bernard de Montfaucon (1728), μαζί με την κριτική έκδοση του αρχικού ελληνικού κειμένου από τον Montfaucon, η οποία ανατυπώθηκε στην Patrologia Graeca.
 Chrysostomus Latinus in Mattheum Online (CLIMO) Project νέος ιστότοπος στα ίχνη του προηγούμενου για τους λόγους του Ιωάννου του Χρυσοστόμου επί του Κατά Ματθαίον Ευαγγελίου.

Βιβλιογραφία
 P. Classen: Burgundio von Pisa, Χαϊδελβέργη 1974

Κατηγορία:Ιταλοί μεταφραστές
Κατηγορία:Συγγραφείς του 12ου αιώνα
Κατηγορία:Ιταλοί φιλόσοφοι
Κατηγορία:Διπλωμάτες της Μεσαιωνικής Ιταλίας